


D i bin navê "Kongreya Pêşdeçûn û gelîtirkirina xebatê" de, 14'hemîn 
Kongreya PDK îranê bi beşdariya endamên rêberî û nûnerên hilbijartî ên 
partiyê roja 10'ê îlona 2008'an hate lidarxistin. Piştî 4 rojan karê berdewam 

û bêrawestan, Kongreyê roja 14'ê îlonê dawî bi kar û xebatên xwe anî û azmûneke 
din a demokratîk di dîroka siyasî a vê partiyê de hate tomarkirin. 

Di yekemîn civîna piştî bidawîhatina kongreyê de, Komîteya Navendî a Kongreya 
Çardehem, rêzdar Mistefa Hicrî wekî Sekreterê Giştî yê PDK îranê hilbijart û ji 
kongreyê re hate nasandin. 

Li gor bernameya PDK îranê, Kongre organa herî bilind a partiyê ye û her 4 salan 
carekê tê lidarxistin. 

Rapor û agahiyên berfirehtir di hejmara tê(96) a Agirî de dê bên weşandin. Li 
benda me bin. 


Êrîşa Rûsya Ji Bo 
Gurcistanê... 


Bizava Neteweyî A Kurd Ji 
Nêrîna Dîroka Siyasî Ve 


Rojane 300 Nûciwan Li 
îranê... 


Azîneyên 

Perwerdehiyê 


Bidestveanîna mafên neteweyî 
yên gelê Kurd di çarçoveya 

îranek Demokratîk û Federal de 
Hejmar: 95 


15’ê îlonê 
Buha: 150 Tûmen 


16’hemîn Salvegera Terorkirina Şehîdên 
Berlînê 

16'ê îlona 2008'an, 16'hemîn salvegera şehîdkirina Dr. 
Sadiq Şerefkendî^ û hevalên wî bi destê terorîstên 
Komara Îslamî a îranê ye. Em şehîdên Berlînê bi rêz û 
hurmet ve bibîr tînin. 

Paşkoya taybet di hejmara tê a Agirî de. Li bendê bin. 


Rojnameya panzdehrojî ya siyasî, çandî û giştî 1 ^ Partiya Demokrat ya Kurdistana îranê diweşîne 

14’HEMÎN KONGREYA PDK ÎRANÊ 

BÎ DAWÎ HAT 


Daxuyaniya Ko 

dî Ya Hilbijartiya 
Çardehem... 

Daxuyaniya Komîteya Navendî Ya Hilbijartiya Kongreya Çardehem A PDK 

îranê Bi Boneya Bidawîhatina Kongreyê 





H evwelatiyên rêzdar! 

Xelkê azadîxwaz yê 
Kurdistanê! 


Endam û alîgirên PDK îranê! 

Em kêfxweş in ku bi agahdariya tev 
aliyekê rabigehînin ku Partiya Demokrat 
ya Kurdistana îranê seet 16'ê êvariya 
roja çarşem, 10'ê îlona 2008'an, 
Kongreya çardehem a xwe bi beşdariya 
endamên rêberiya partiyê û nûnerên 
hilbijartî ên partiyê lidar xist û piştî 4 
rojan kar û xebata berdewam, roja 
yekşem, 14'ê îlona 2008'an dawî bi kar û 
bernameyên kongreyê anî. 

Komcivîna çardehem a partiyê di 
rewşeke taybet a siyasî di sewiya 
navneteweyî û herêmî de birêve çû, 
lewra li ser pirsên girîng ên têkildarî vê 
rewşê ku di rapora siyasî a Komîteya 
Navendî ji bo kongreyê de qala wan 
hatibû kirin, bas û şîrove hate kirin û bi 
hûrî, dûrbînane û berfireh ji aliyê 
beşdarên kongreyê ve hate nirxandin, bi 
awayekê ku rewşa kongreyê cew û 
atmosfereke bi tevahî siyasî bi xwe ve 
girtibû û di vê derbarê de bêmînak bû. 

Beşdariya çeleng û hezkirina beşdarên 
kongreyê di wan bas û nîqaşan de heta 
astekê xuya û berbiçav bû ku dikaribe li 
gor kongreyên berê weke nimûne were 
hesibandin. 

Ew rapora siyasî piştî du rojan bas û 
nîqaş û nêrînên beşdaran û 
dewlemendkirina wê, bi tevahiya dengan 
ji aliyê kongreyê ve hate pejirandin. 

Xaleke din a karê komcivînê pêdeçûn 
bi ser bername û pêrewa hundirîn a 
partiyê bû ku berê gelaleya wê hatibû 
amadekirin û ji nûnerên kongrê re hatibû 
dayîn. Gelaleya han piştî derbirîna dîtin û 
nêrîna beşdarên kongreyê bi destkarî û 
guhartinan ve hate pejirandin. 

Kongreyê bi liberçavgirtina erk û 
bernameyên partiyê ên pêşerojê navê 
"Kongreya pêşdeçûn û gelîtirkirina 
Xebatê" ji bo çardehemîn kongreya PDK 
îranê re pejirand. 

Di beşeke din a karê kongreyê de 
hilbijartin di navbera berbijarên 


endametiya Komîteya Navendî û Cihgirên 
Komîteya Navendî bi awayekî demokratîk 
û hemdem birêve çû û di encam de 
endamên Komîteya Navendî û endamên 
Cihgir ên Komîteya Navendî bi dengê 
beşdarên kongreyê hatin hilbijartin. 

Di pêvajoya birêveçûna bernameyên 
karê kongreyê de, dehan^ peyamên 
pîrozbahî û piştevanî ji PDK îranê ku ji 
aliyê rêxistin, partî û^ kesayetiyên siyasî 
ên Kurd, biyanî û Îranî ve gihîştibûn 
Kongreyê, hatin xwendin. Herwiha 
Kongreyê çend peyamên taybetî raberî 
malbatên Şehîdan, girtiyên siyasî, civatên 
xelkê Kurdistanê, endam û Kadro û 
Pêşmergeyên partiyê, Konseya Mafên 
Mirovan a Rêxistina Neteweyên Yekbûyî, 
Jinan, Ciwanan, Xwendekaran û 
Kongreya Neteweyên îrana Federal kir. 
Di roja dawî a karê xwe de kongreyê 
pêşniyar û rênîşaniyên xwe ji bo rêberiya 
hilbijartî a Kongreya Çardehem a PDK 
îranê gelale kir û pê sipart ku ji bo 
encamdan û cîbicîkirina wan hewlê bide. 

Piştî ku Kongrê hemû erkên 
destnîşankirî ên xwe bicî anî, sibêdeya 
roja yekşem 14'ê îlona 2008'an, dawî bi 
xebatên xwe anî. 


wekî Sekreterê Giştî yê PDK îranê 
hilbijart û ev hilbijartine bi agahdariya 
endamên Kongreyê gehand ku tevî 
pêşwaziya germ a beşdaran rû bi rû bû. 
Rêzdar Sekreterê Giştî di civîneke 
beşdarên Kongrê de, derbarê hilbijartina 
xwe ji bo Sekreterê Giştî yê PDK îranê de 
axavtinek kir û spasiya endamên 
Kongreyê û hemû wan kesan kir ku bi 
her curekê di rêvebirin û dabînkirina 
ewlekarî û tenahiya cihê Kongrê de 
beşdar bûn. Di doma axavtina xwe de, 
Sekreterê Giştî yê PDK îranê li ser 
pêşdeçûna partiyê û geşekirina xebatê 
tekez kir. Hewce ye bê gotin ku 
belgenameyên Kongreya Çardehem a 
partiyê di pêşerojê de dê ji rêya 
dezgehên ragehandina partiyê ve belav 
bibin û hemû aliyek dê ji wan were 
agahdarkirin. 

Partiya Demokrat ya 
Kurdistana îranê 
Komîteya Navendî 
Hilbijartiya Kongreya Çardehem 
ya Partiyê 
14.09.2008 
24.06.1387 


Komîteya Navendî 
a hilbijartiya 

Kongreya Çardehem 
a PDKÎ, Kongreya 
Pêşdeçûn û 

Gelîtirkirina Xebatê, 
roja yekşem piştî 
dawîhatina karê 
Kongrê, di civîneke 
kurt de, rêzdar 
Mistefa Hicrî bi 
tevahiya dengan 


Rêzdar Mistefa Hicrî wekî sekreterê Giştî yê PDKÎ 
hate hilbijartin 











Agirî 


SIYASI 

Êrîşa Rûsya Ji Bo Gurcistanê Û Çend Notek 


Erfan Rehnimûn 



iştî hiloşîna Soviyetê û rûxana 
Peymana Werşoyê, guhartineke 
girîng di hevkêşeyên siyasî ên 


cîhanê de derket holê û Dewletên Yekbûyî 
yên Amerîkayê xebat kir ku ji wê derfeta 
girîng û zêrîn mifaha pêwîst werbigire û ew 
welatên ku li pey hiloşîna Soviyetê bi 
serxwebûnê şad bibûn, ji xwe nêzîk bike û 
bi bihêzkirin û berfirehkirina Natoyê ji bo 
Rojhilatê Ewropayê, valahiya çêbûyî a ji ber 
hiloşîna Bilûka Sosyalîstî tejî bike û bi vî 
awayî bibe hêza herî bibandor di 
hevkêşeyên siyasî û aborî de. 

Lê di wan çend salên borî de, Rûsya bi 
sedema berhemanîna Vejenê heta qasekê 
kariye di bin dar û perdikên hiloşîna 
Soviyetê, rast bibe û bi baldan bi 
hewcehiya bêrade a Ewropa ji bo enerjî û 
vejena Rûsyê, Moskovayê kariye cihwarek 
girîng di hevkêşeyên siyasî-aborî ên cîhanê 
de bidestve bîne û bi êrîşa Rûsyayê bo ser 
Gurcistanê, Moskovayê sîgnala han avête 
Waşîngtonê ku Rûsya niha, ne Rûsyaya 
dehsala nodan a Zayînî ye û divê Amerîka û 
Yekîtiya Ewropayê bêtirî caran Rûsiyê 



bixwînin û berjewendiyên wê biparêzin. 
Şaşiyeke bê vir û wir e heke em bifikirin 
ku piştî êrîşa Rûsyê ji bo Gurcistanê, 
cîhan ji bo rewşa Şerê sar vegeriyaye, ji 
ber ku ji aliyekê ve, derfeteke zaf maye 
ku Rûsya him di warê aborî û him di 


û hevkêşeyên siyasî û aborî ên niha yên 
hev, tevbigerin. 

Lê eva ku di vê derheqê de mirov 
dikare balê bikişîne ser, eva ye ku ne 
Rûsya, Rûsya dehsala nodan e û ne jî ji 
Waşîngtonê re çê dibe ku weke çend 



warê siyasî de bikare weke serdemê 
Soviyetê li hemberî Waşîngtonê bisekine û 
ji aliyekî din ve jî, vêc û berjewendiyên 
Waşîngton û Moskovayê di Konseya 
Ewlekarî ya Rêxistina Neteweyên Yekbûyî û 
welatên 5+1 û G8 û Navenda Bazirganiya 
Cîhanî de, ji vê yekê tevlihevtir e ku ew du 
welat bikarin weke dema Şerê sar bi hev re 


salên berî niha yekaliyane hewl û cehda 
guhartinan di hevkêşeyên siyasî de bide. 
Lewra mirov nikare îro weke cîhana yek 
cemserî şirove bike û di her guhartineke 
siyasî de, kirinên bêtirî cemserekê tên dîtin. 
Lewra pêwîst e, tevgera rizgarîxwazane a 
Kurdistanê siyaset û stratejiyên xwe bi 
hevkêşeyên hêzên niha re rê bixe. 



50 Kes Ji Hevwelatiyên Kurd Li Sûriyê Bi 
Zîndanê Hatin Mehkûmkirin 


L i gor raporên Ajansên 
Nûçeyan, Rêxistina Mafê 
Mirovan li Sûriyê, roja yekşem, 

14.19.2008'an, li Şamê daxuyaniyek da 
çapemeniyê û ragihand di dadgehekê li 
Sûriyê, 50 kes ji Kurdên vî welatî, bi 
tawana beşdarîkirin di meşa 
nerazîbûna xelkê li Qamişloyê, bi 6 
meh cezayê zîndanê hatin mehkûm kir. 

Saziya Parastina Mafê Mirovan li, 
Sûriyê di daxuyaniyekê de diyar kir ku 


sê kes ji parêzerên Kurd en girtî yen 
Sûriyê û çend nûner ji balyozxaneyên 
welatên Amerîk, Almaniya û Fransayê, 
beşdarî civîna wê dadgehê bûn. 

Parêzerên Kurd ên girtî yên Sûriyê 
ragihandin 50 hevwelatiyên zîndanîbûyî 
yên Kurd li Sûriyê, li gor madeya 357 a 
yasay cezayan li Sûriyê bi tawana 
pêkanîna nakokiyên eşîrî, olî û regezî û 
haydan bona pêkanîna pevçûna di 
navbera hêzên vî welatî de, bi 6 meh 
cezayê zîndanê hatine mehkûmkirin. 


270 Kes Ji Çalakên Sivîl Yên Bajarê Merîwanê 
Piştevanî Ji Gireva Girtiyên Kurd Kirin 

K omîteya piştevanîkirin ji gireva 
birçîbûna zîndaniyên siyasî û sivîl 
yên Kurd, ragihand 270 kes ji 

çalakên çandî û sivîl yên bajarê Merîwanê 
di daxuyaniyekê de, piştevaniya xwe ji 
gireva girtiyên Kurd diyar kirin. 

Çalakên siyasî û sivîl yên Merîwanê, di 
beşek ji daxuyaniya han de, nerazîbûna 
xwe li hember dana biryarên giran û 
neyasayî ên desthilata dadweriya îranê bo 
ser çalakên siyasî û sivîl yên Kurd û rewşa 
nebaş a girtîgehê, diyar kirin. 

Di dawiya daxuyaniyê de, navê 270 kes ji 
çalakên çandî û sivîl yên bajarê Merîwanê 
ku daxuyaniya han îmza kirine, hatiye. 


PDK îranê Girtina Telal 
Mihemed Mehkûm Kir 


T elal Mihemed, endamê 
rêberiya Rêkevtina Demokratîk a 
Kurd li Sûriyê, roja 



24.08.2008'an, ji aliyê hêzên ewlekarî 
ên rejîma Bees li bajarê Qamişlo, di 
Sûriyê de hate girtin û piştre ji bo 
bajarê Hesekê û li wir jî bo bajarê Şamê 
hate veguhastin. Niha derheq rewşa 
navhatî tu agahiyek berdest nîne. ^ 
Partiya Demokrat a Kurdistana îranê, 
serbarê mehkûmkirina girtina Telal 
Mihemed, daxwazê ji hemû komele û 
hêz û navendên parêzerên mafê 
mirovan dike bona rizgarkirin û 
serbestberdana Telal Mihemed, rêberê 
Kurd hewlê bidin. 

Bizava Neteweyî A Kurd Ji Nêrîna Dîroka Siyasî Ve 


Bêhzad Xoşhalî * 

Wergeran ji Farsî/ Omîd Esxeran 


Q 


azî Mihemed û Komara 
Kurdistanê 

Bizava Qazî Mihemed ji ber 


rûçikê cuda û taybetmendiya siyasî û 
nûjen a wê, weke girîngtirîn bizav di 
dîroka siyasî a Kurd de tê hesibandin. 
Taybetmendiya herî berbiçav a bizava 
Qazî Mihemed ku dbû sedema avabûna 
Komara Kurdistanê di salên 1946 - 
1947'an, taybetmeniya demokratîk a wê 
di kiryarê de bû ku heya niha jî weke 
mînakek ji bo avakirina sîstemên 
demokratîk di herêmê de tê zanîn. 

Kiryar: Bizava Qazî Mihemed 

Sebeb: Qazî Mihemed 

Biyav: 

A) Cih: Beşên berçav ji Kurdistanê li 
başûrê Azerbaycana Rojava(herêma 
Mokiryan) û beşek ji bakurê parêzgeha 
Kurdistanê(Bane û Seqiz) ku wê demê 
weke beşek ji herêmên Azerbaycan û 
Erdelanê bûn. 

B) Dem: 1944- 1947 

Alav: Bizava çekdarî û pêwendiyên 
dîplomatîk 

Armanc: Avakirina Komara Kurdistanê 

Her weke ku hate gotin, 
taybetmendiya herî berçav a Komara 
Kurdistanê bi rêberiya Qazî Mihemed, 
rûçika demokratîk a wê ye ku li gor 
pêkhate, şirove û cihgirbûnê ve, 
xwediyê çarçoveyek nûjen bûye û dikarî 
ku li gor pênase û pîvanên demokratîk 
hatiba nirxandin. Li gor nêrîna han û bi 
liberçavgirtina teoriya nû a demokrasiyê 
anku demokrasiya bazarê, demokrasiya 
Komarîxwziya nû, demokrasiya bav 
serdestî û demokrasiya Jakponî, em 
dikarin Komarê li ser bingeha 
demokrasiya Jakponî şirove bikin ku tê 
de em dikarin buha, nirx û asteke zaf a 
beşdariya siyasî mêze bikin. Her di vê 
demokrasiyê de, em dikarin girîngiya 
hebûna peyvên neteweyî û gel di 
çarçoveya têgihek civakî de bibînin ku 
serbarê pejirandinê, nasnameyek siyasî 
bixwe ve girtiye û di têgiha razîbûna 
neteweyî û kevneşopa netewebawerî de, 
tê xuyakirin. 

Xalek din ku di Komara Kurdistanê de 
tê dîtin, têgiha netewebawerî a wê ye ku 
wek peyvek nûjen, dibe nasînerek civakî 
ji merivan re ku xwe weke nasnameyek 
cuda di çarçoveya sîstema siyasî, 
herêmek coxrafiyayî û çandek cuda de 
pênase dike. 


Taybetmendiya sêyem a Komara 
Kurdistanê, em dikarin di rola Qazî 
Mihemed de bibînin. Serbarê vê çendê ku 
Qazî Mihemed kesayetiyekî olî û xwediyê 
hitbar û nifûzek bihêz a malbatî bû û 
gellek kesan jî rola olî - karîzmatîk ji bo 
wî pênase dikirin, lê nabe ku hêza eqlanî 
a wî di xwe zanînê, diyarîkirina hêl û 
aliyan, hevahengî, rêxistina derk û 
pêkanîna wan di sîstemek piraktîzebûyî bi 
navê Komara Kurdistanê de jî, nehê 
baskirin. 

Girîngtir ji vana, taybetmendiya olî - 
malbatî dibe sedem ku xelk serbarê 
sehên eşîrî û hin caran jî navendxwaz, di 
navendekê de werin organîzekirin û bi 
nasînek ducarkî, ji wan re hêz û pêjna 
"Em bûnê" were dayîn, emên ku di 
dawiyê de, berpirsiyariya rengvedana 
nirx û buhayan dide şêniyan û weke 
îdeolojiya neteweyî, nasname û 
kesayetiya neteweyekê nîşan dide. 
Taybetmendiyeke din a ^Komara 
Kurdistanê, ewlebûna zirûfan ji bo 
qonaxa derbazbûn ji pêkhateyek 
kevneşopane ber bi oragnîzasiyonek 
nûjen e. Avabûna Komeleya (J.K) yan jî 
Civata Vejiyana Kurd ku d[ bin bandora 
Partiya Hîwa di Kurdistana îraqê de bû û 
her wiha pêkanîna wê weke rêxistinek 
nepenî, bi girîng û pûtezanîna Kurdbûn û 
di berdewamiyê de jî guhartina wê bi 
Partiya Demokrat a Kurdistanê ku 
xwediyê çarçove û pêkhateyên partiyek 
nûjen û bi diyarîkirina daxwaz û 
xwestekên gelê Kurd di çarçoveya 
partiyekê de, yek ji taybetmendiyên 
berbiçav ên Komara Kurdistanê di wê 
demê de bûn. 

Taybetmendiyên din ên Komara 
Kurdistanê, xistine rojeva daxwazên 
nûjen di qonax û herêmek diyarîkirî a 
coxrafiyayî de ku di rastî de ne Komariyê 
nîşan dide û ne jî demokrasiyê. Xistine 
rojeva Komariyê li cem têgiha 
demokrasiyê di welatekê de ku Şah 
perestî tevlî hizr û ramanên wî welatî 
bûne, xalek pîroz û pirrbuha bû ku 
bingeh û mercên sereke ên wê 
pêkhateyê, haydarkirin û haydana xelkê 
ji bo mirovperweriyê bû. 

Hewl ji bo avakirina perwerdeyek 
nûjen di herêmên bin desthilatdariya xwe 
de, birêveberîkirina sîstema dadê, 
derbazbûn ji eşretîbûn ber bi 
Kurdbaweriya neteweyî, derbazbûn ji 
ferq û cudahîdanînên olî ber bi 
pejirandina çend olîbûn û piloralîzma olî, 
peymana stratejîk tevî Azeriyan û 
pesendkirina hin lihevhatinan ji bo 



* lêkolînvan û 
nivîskarekî ciwan 
Rojhilatê Kurdistanê 


lagirîkirin ji 
kêmaniyan di 
çarçoveya bin 
desthilatdariya 
xwe de, 

cihgirkirina 
sîsmeta 

ewlekarî a 
nûjen, belavok 
û çapemeniyên 

azad û hewl ji bo berfirehtirkirina 
çapemenî û ragihandinê, perwerdehiya bi 
zimanê Kurdî weke zimanê fermî û 
zimanên din di Kurdistanê de, avakirina 
Radyoya Kurdistanê û armancên 
demokratîk di biyava hikûmetî a 
Kurdistanê de, ji taybetmentiyên din ên 
wê qonaxê bûn. 

Di biyava ragihandinê de em dikarin bi 
awayekî dokumentî qala belavokên weke 
"Nîştiman", "Hawarî Kurd", "Hawarî 
Nîştiman", "Kurdistan", "Helale" û wd..., 
bikin. Her wiha em dikarin îşarê bi 
tekezkirina Komarê li ser mafê çarenivîsê 
ji bo gelan, mafê diyarîkirina çarenivîsê ji 
bo gelê Kurd, mafê serxwebûna gelan, 
hewl ji bo pêkanîna Komeleya 
hişyarkirinê ji bo gelê Kurd, liv û 
tevgerên çandî û kulturî, aştî û demokrasî 
ji bo cîhanê, çûn bo nav biyavên kulturî û 
civakî û kêmrengkirina nêrînê eşîretî, 
neteweyî û olî ku bi awayekî zelal dihatin 
dîtin, bikin. 

Girîngî û pûtedana Komara Kurdistanê 
ji jinan re û diyarîkirina komîteyek taybet 
ji bo şûndeçûna kar û barên jinan di bin 
çavdêriya rasterast a Qazî Mihemed de, 
di demekê de ku di Rojhilata Navîn de, 
jin weke meriv nehatibû nasîn, ji Pêşewa 
Qazî Mihemed û Komara Kurdistanê re, 
mînakek ji bo rêberî û desthilatdariyê çê 
dike ku bi mêzekirina wê, em dikarin 
gellek usûl û pîvanên demokratîk ku ji 
aliyê cîhana îro ve jî hatine pejirandin, 
bidest bixin. 

Qazî Mihemed di demên dawiyê de jî ji 
bo buhadan bi demokrasî û mafê xelkê, 
mirina xwe jî avêt ber dengdana xelkê 
heya ku ji ber hizrên wî ên nû û 
nûjenxwaziya wî, tu zirar û xisarek 
negihîje xelkê û eva jî dibe ku weke 
girîngtirîn taybetmendiya Komara 
Kurdistanê û Qazî Mihemed were 
hesibandin. Komara Kurdistanê weke 
niqteya destpêka hilbijartinek siyasî ji bo 
demokrasiyê di biyava desthilatdariya 
otorîteyan di Rojhilata Navîn de tê 
hesibandin. 

Kanalên Televîzyonî Yên Parêzgehan Di Pêxema Çi Proje Û Armancan De? 



C îhana ku em îro tê de dijîn, 
xwediyê hezaran cure ziman û 
zaravan e û her gelek beşek ji 

nasnameya xwe a neteweyî di zimanê 
xwe de dibîne, da ku ji rêya ziman ve 
hest, xwestek û daxwazên xwe bixin 
rojevê. Zimanê zikmakî yê her 
neteweyekê roleke girîng û sereke di 
prosesa perwerde, fêrbûn, dan û 
wergirtina zanyarî û wd dilîze, lewra 
hewce ye ku di pêxema 
mifahwergirtina herçiqas zêdetir di 
fêrbûn û standina zanyariyan û 
xurtkirina bîr û hizra mirovan de, derfet 
û firsenda mifahstandin ji zimanê 
dayîkê û bikaranîna wê di hemû 
qonaxên perwerdehî, xwendin û tev 
warên civakê pêk bihê. Nemaze 
bikaranîna zimanê zikmakî di medya, 
çapemenî û navendên çandî de, 
bandoreke mezin û sereke di parastin 
û bihêzbûna ziman de dilîze. Rewşa 
han zêde ji bo wan welatan digunce ku 
di çarçoveya tixûbên welatên han de 
pirzimanî heye. Di wan cure welatan 
de, divêt qîmet û giraniya hemû 
zimanan bihê parastin û mafê 
bikaranîna ziman bi navendên xwendin 
û perwerdehiyê, medya û çapemeniyan 
bê ferq û cudahîdanan bê berçavgirtin. 

Bo nimûne di welateke weke îranê 
de ku pirneteweyî, pirzimanî û pirolîtî 
heye, lê hemû baldan û derfetek bi 
zimanekê tê dayîn, ango Farisî. Rewşa 
han ê bûye sedema vê çendê ku 
zimanên gelên din bikevin perawêzê û 
heta bên qedexekirin û bi çaveke 
ewlekarî ji wan were lênêrîn û gelên 
îranê ji wî mafê sereke ê xwe hatine 
bêparkirin. Rastiyek ku nahê înkar û 
haşakirin eva ye ku 30 sal e di din 
desthilatdariya rejîma Komara Îslamî a 
îranê de bi eşkere rewşa han bi ser 
çarenivîsa neteweyên îranê zal e. Ev 
siyaseta cudahîdananê ê bûye sedema 
serhildana gellek kirîz û pirsgirêkan û 
neteweyên Iranê ji vê rewşê nerazî ne. 
Di îranê de ku zimanên Azerî, Kurdî, 
Erebî, Belûçî, Turkmenî û wd hene, 
pûte û girîngî tenê bi zimanê serdest, 
ango Farisî re hatiye/tê dayîn û ji ber 
terxannekirina îmkan û hewcedariyên 
pêwîst bona bihêzkirin û pêşdebirina 
zimanê wan gelane di warên perwerde, 
zanistî û çandî de, roj bo rojê kirîza zal 
xirabtir dibe û rewş aloztir û pirsgirêk 
kûrtir û berfirehtir dibin. 

Li piraniya welatên weke Japon, 


Endoneziya, Kanada, Hindistan û wd 
ku pêkhateya wan pirneteweyî ye, em 
dibînin ku serbarê girîngîdana taybet a 
berpirsiyarên fêrkirin û darêtina 
bernameyên çandî ên wan welatan bi 
zimanê fermî yê welat, di pêkanîna 
warên hewce ji bo hînkirin, xurtkirin û 
pêşdebirina zimanê gelên nav sînorên 
wan welatan, ji tu tiştî dirêxiyê nakin. 
Di encama wê polîtîka durist de, bi 
hevre jiyana aştiyane, hevgirtî û 
yekparçe a vî welatî zêdetir tê parastin, 
mekanîzm û rêbazeke lojîkî ku 30 sal 
dibe desthilatdarên rejîma Komara 
Îslamî a îranê înkara wê yekê dikin û 
berevajî hemû wan welatan tevdigerin 
ku rewşeke weke îranê hene û di vî 
warî de pirsgirêkên xwe çareser kirine. 
Heta di vê heyamê de, ji rêya 
piratîzekirina esla 15 a Qanûna 
Bingehîn a xwe jî ku ew maf bi fermî 
nas kiriye, tu kar û projeyek nehatiye 
meşandin. 

Karnas û pirsporên vî warî dibêjin, 
xurtkirin û girîngîdan bi zimanê zikmakî 
dibe sedema pêşketina zanistî, çandî, 
perwerde û hînkirin û wêjeyê li dor 
wan welatên ku bi hêcet û mihaneyên 
bêbingeh weke gef bo ser ewlehiya 
neteweyî, parastina çarçoveya tixûbên 
coxrafî û pirr mark û teşenên din ji bo 
bikaranîna zimanê gelên din, di vê rêyê 
de bi awayekî cur bi cur hêcetan 
digirin. 

^ Ji bo nimûneya vê rastiyê, em dikarin 
îrana bin desthilatdariya rejîma 
Komara Îslamî bas bikin. Li gor ew 
lênihêrîn û fakterên ku me li jor qala 


wan kir, gelo li îranê ji bo zimanên 
gelên ne Fars, tu gavên hewce hatine 
avêtin? Gelo di bingeh de, di vê rêyê 
de, tu guhertin û kiryarên micid, hewce 
û piratîkî hatine avêtin? Çima di 
siyasetên giştî û piroje û bernameyên 
perwerdehiyê de ji dibistanê heta 
zanîngehê tu derfetek ji bo zimanên ne 
Fars nehatiye berçavgirtin? Gelo ew 
mentiq û lojîke, îranê dê ber bi 
pêşerojeke geş û ronak bibe an rewş ji 
vê yekê ku heye, dê aloz û tevlihevtir û 
kambaxtir bike? Li ser vê mijarê pirr 
pirsên din ji mirov re tên holê ku her 
yek ji wan hewcedarê dahûrandin, 
lêkolîn û nirxandineke berfireh û tevalî 
heye... . 

Vê dawiyê kanalên televîzyonî ên 
Parêzgehên îlam û Kurdistanê ketin ser 
satelîtê û kanala Zagros a Kirmaşanê jî 
ku car û bar weşanê dike û piştre li ser 
satelîtê namîne! kanalek jî bi navê 
Azerbaycan ev çend sal dibe ku ji bo 
parêzgeha Azerbaycana Rojava, di rojê 
de çend seetan bernameyan belav 
dike. Ji bo her 4 parêzgehên Rojhilatê 
Kurdistanê, ev 4 kanal weşanê dikin ku 
midehek dibe hemû ketine ser satelîtê. 

Nirxandina naverok, erk û armanc û 
zimanê kanalên han ên televîzyonî ku ji 
bo parêzgehên Rojhilatê Kurdistanê 
bernameyan belav dikin, hewcehî bi 
derfeteke zaf heye, lê di rasî de, bi 
liberçavgirtina wan xalên jor, li dor 
kiryar û karnameya bernameyên wan 
kanalane, vê şik û gumane pêk tîne ku 
hinek armanc û sedemên taybet di bin 
pirojeya avakirina van kanalane de 

hene. 

Ewa ku pirr xuya û berbiçav e, eva ye ku rayedarên 
rejîma Komara Îslamî a îranê dixwazin bi destpêkirina 
bernameyên wan kanalan ji bo parêzgehên Kurdistanê, 
berengariyê tevî temaşekirina kanalên Kurdî û hinek 
kanalên Farsî jî bikin ku li Kurdistana Başûr û welatên 
Ewropa û Amerîkayê belav dibin, heta bi vî awayî qas û 
hejmara bînerên wan kêm bikin. Eva di halekê de ye ku 
xelkê şiyar û têgihîştî ê Kurdistanê erk û siyasetên wan 
du girûpên kanalan ji hev cuda dikin û dizanin ku deng û 
rengê xwe li kîjan yek ji wan kanalên televîêzyonî peyda 
bikin. 

Çavnihêrî û şîroveya piraniya xelkê ji bo armanc û 
bernameyên binav kanalên parêzgehan eva ye ku pûte û 
girîngiyek xasmanî ji çand û kultura neteweyî, bihêzkirin 
û pêşxistina ziman û wêjeya Kurdî, zindîkirina folklor û 
nirxên çandî, nasandina cihwarên dîrokî, çêkirina 
bernameyên cur bi cur bi awayên festîval, konfernas, 
semînar, civîn û komcivînên zanistî û wêjeyî ji bo 
nasandina wêjevan, hunermend, nivîskar, rewşenbîr, 
helbestvan û wd re bidin. Ev xalên ku me bas kirin, 
daxwaz û çavnihêriyên herî kêm ên gelê Kurd li Rojhilatê 
Kurdistanê ne ku divêt li hember wan kanalên televîzyonî 
de hebin. Li vir pirsek li ser wan binav kanalên 
televîzyonî ên parêzgehan ku Komara Îslamî ava kirine, 
tê rojevê, gelo kanalên han ên parêzgehan heta çi 
qasekê dê rêhêsaniyê bikin û delîveya vê yekê ji bo wan 
girûpan ku dikarin di vî warî de bixebitin û hewlê 
bimeşînin? Girtî û daxistîbûna çarçoveya kar û xebatên 
wan kanalane yê bûye sedema dilsarî û xemsariya 
piraniya xelkê li hember wan kanalane. Heta di nav 
civakê de rexe û gazindeyên zaf li ser naverok, ziman û 
awayê karkirina wan televîzyonan tê xuyakirin. Ji ber ku 
piraniya xelkê 4 parêzgehên Kurdistana îranê Kurd in û 
zimanê wan yê neteweyî Kurdî ye, lê yê ku bi kêmî û 
hindik pê re kar tê kirin û bername tên pêşkêşîkirin û 
weşandin, zimanê Kurdî ye. Çunkî xebatên wan kanalan 
di bin bandor rasterast a rejîma desthilatdar de ye. 
Hejmara ew bernameyên ku bi zimanê Kurdî di wan 
kanalên televîzyonî de tên belavkirin, gellek kêm in û ji 
vê yekê girîngtir ew ziman û edebiyat e ku hinek caran bi 
Kurdî program pê re tên pêşkêşkirin, zimaneke nivîşkan, 
tevlihev û têkel bi farsî û dûr ji peyvên şirîn û 
dewlemend ên Kurdî bi vî awayî ne tenê zimanê Kurdî jar 
û qels dikin, belku tu xizmetekê bi xurkirin û pêşxistina 
zimanê Kurdî nakin. 

Wisa tê xuyakirin ku naveroka piraniya herî zêde a 
bernameyên wan kanalan ji aliyê kesên ne xwecih tê 
darêtin, an hin kesên nêzîk an ser bi desthilatê di wan 
parêzgehên Kurdistana îranê de zêrevanî û çavdêriyê bi 
ser de dikin. 

Bêguman her piroje û bernameyek ku di xizmeta 
xwestek û daxwazên rasteqîn û çavnihêriyên civatê xelkê 
de nebin, bê bandor dibin û nikarin rol û dewra xwe ya 
eslî û sereke bilîzin. Bi baldan bi awa û çawaniya 
siyasetên çêkirina bernameyên çandî ên Komara Îslamî, 
em bi erxayînî ve dikarin bibêjin û bigihîjin vê encamê ku 
armanc ji avakirina wan kanalan, tevlîhevkirina ziman û 
wêjeya Kurdî û bangewazî ji bo siyasetên qirêj û xapîner 
ên Komara Îslamî a îranê li derveyî sînoran e, lê Komara 
Îslamî bi van fêl û xapandinên xwe nikare rûçikê bêyom 
û reş ên xwe biveşêre. 


Şiroveya Peyvên Siyasî 


Berhevkar: Omîd Esxeran 
omid_anbi@yahoo.com 


MATIRYALIZM 


M 


atiryalîzm ji têgiha "Matiere"ê bi wateya made û ji 
bingeha peyva latînî a "Materio"ê ku tê wateya felsefeya 
madî, hatiye wergirtin û ji alîgirên vê hizrê re jî matiryalîst 
anku ew kesên ku madeyê bi bingeha jiyanê dihesibînin, 

tê gotin. 

Felsefeya matiryalîzmê bawerî bi madegerayiyê heye û tenê wê 
bi rast û girîng dizane û wê weke bingeha jiyanê dihesibîne. 
Naveroka hizra han li her li ser vê yekê hatiye danîn ku hemû 
nîşan û berhemên jiyanê di pêxema madê de ne. 

Di rastî de matiryalîzm zanistek nû nîne, belku xwediyê dîrokek 
du hezar salî ye û her ji destpêka serhildana zanist û felsefê ve 
bala zanayên cîhanê ber bi aliyê xwe kişandiye. Lewra beşa herî 
zaf a fîlesofên Yûnanê û beşek berbiçav ji fîlesofên Ewropayî 
matiryalîst bûn û made weke sedema tim guhartinên cîhanê 
dihesibandin. Ji vana em dikarin qala Dîmokrît, Îpîkûr, Lokris, 
Tomas Habz, Bîkon, Foyerbax, Dîdro û Lok bikin. Di sedsalên 
18 û 19'an de, ji ber pêşveçûna bilez a zanist û lêkolînan li 
Ewropayê, felsefeya Matiryalîstê bala piraniya zanayan ber bi aliyê 
xwe ve kişand û delîveyek baştir ji bo perwerde û hînkirinê pêk 
anî. 

Alîgirên vê hizrê li ser vê baweriyê ne ku felsefeya Matiryalîzmê 
hevhêl tevî zanista mirovî di liv û tevgerê de ye û di encama vê 
çendê jî de berfirehtir dibe. Hiraklît ku weke bavê diyalektîkê 
hatiye nasîn, di serdemê xwe de li ser vê baweriyê bûye ku tu 
tiştek di cîhanê de sekin nîn e û hemû tiştek di halê liv û lebatê de 
ye. Gotina han nîşanderê vê çendê ye ku fîlesofê han bawerî bi 
madeyê hebûye û hemû guhartinek bi madeyê ve girê dida. 
Matiryalîst li ser vê baweriyê ne ku di navbera rih û madê de 
pêwendiyek rastarast heye, ji bilî vê çendê jî made li jor ruhê ye. 
Lewra jî ew li ser vê baweriyê ne ku sedema hizirîna mirov ji ber 
vê çendê ye ku ew xwedî mejî ye û hizr û raman han ji mejiyê 
wî/ê ve çavkaniyê digirin. Lewra jî ew kesane serbixweyiya han li 
ser canliber û seranserê jiyana mirovî de giştgirtir dikin û madê 
weke bingeha hemû tiştekê dizanin û wê weke heqîqeta vê cîhanê 
dihesibînin. Her wiha li ser vê baweriyê ne ku made heta hetayî û 
bîdawî ye û regeza han a sereke ye ku tim jiyana me dagirtiye û 
tucaran jinav naçe û hertim heye û dê hertim jî bimîne. 

Matiryalîzma zanistî a Habz ku bi Mîtodsantîfîk bi nav û deng e, ji 
aliyê wî ve di sedsala 17'an li îngelterayê, hatiye avakirin. Habz 
yekemîn fîlesofê mezin yê sedsalên nû ye ku hewl da felsefeya 
siyasî digel sîstema nû a hizrî û şêwaza nû a hizirînê bihev re girê 
bide û li ser bingehek zanistî wê ava bike û netenê hemû rastiyên 
xwezayê belku hemû liv û tevgerên meriv çi takekes û çi jî civakî bi 
baldan bi xalên jor de hatî, di felsefeya xwe de biguncîne. 

Peyvek din jî bi navê matiryalîzma diyalektîk "Dialectic 
Materialism" heye ku ji aliyê Marks ve li hember diyalektîka 
îdiyalîzm a Hîgil hatiye danîn. Hizra han li ser bingeha xurtgerayiya 
dîrokê yan jî hewcehiya dîrokî û kemilîn û sê fakterên têz, antî tez 
û sentêz hatiye avakirin. Marks bawerî bi hêza aborî hebû û ew 
weke hîmê bûyerên dîroka mirovaniyê dihesiband û hêza 
berhemanîn û aboriyê weke hêza hayder dizanî. Lê Hîgil berevajî 
wî, hêza rihê weke hayderê cîhana mirovahiyê zaniye. Di rastî de 
Marks aborî û matiryalîzm dixiste nav çarçoveya lojîk û diyalektîka 
Hîgil û şêwazên wî jî ji bo selimandin û îsbatkirina bîr û hizrên xwe 
bikar dianî û bi vî awayî teoriya komonîzma nû anî rojevê. 

Çavkanî: (Ferhengî Ramiyarî Nîga) Azad Weledbegî 

(Danêşnamêyê Siyasî) "Politicial Dictionary" 

Daryûş Aşorî 







Agirî 


CIVAK Û JÎN 


Hejmar 95,15’ê îlona 2008 B 


Rojane 300 Nûciwan Li îranê Tûşî Madeyên Sirker Dibin 




madeyên sirker di dema 
xwendinê de dest pê kirine. Wî 
herwiha zêde kir û got: 
Temenê bikaranîna madeyên 
bêhişker di nava xelkê 
parêzgeha Sîstan û Belûçistanê 
de gihîştiye 10 heya 15 saliyê. 

Hejmara Bengdaran Li 
îranê: 

Herçend ku berpirsên rejîma 
Komara Îslamî a îranê û 
navendên haydar derheq 
hejmara bengdaran li îranê, ên 


Rapor: Agirî-Beşa Civakî 


avenda Saziya Netewî a 
Ciwanan, bi belavkirina 


serhejmariyekê derheq rewşa 
bengdariyê li îranê, ragihand: Pitir ji 
yek milyon kes ji begdaran di îranê 
de, li jêr temenê 19 saliyê ne û 
temenê bengdariyê di vî welatî de 
gihîştiye 13 saliyê. 

Saziya Netewî a Ciwanan herwiha 
di rapora xwe de îlan kir: Rojane 300 
nûciwan li îranê, tûşî madeyên sirker 
dibin. 

Serhejmariya han seetekê piştî 
axavtina Îsmaîl Ehmedî Muqedem, 
Fermandarê hêzên Întîzamî û Serokê 
Navenda Xebat li dijî Madeyêm 
Sirker, di konfernaseke çapemeniyê 
de hate belavkirin. Îsmaîl Ehmedî 
Muqedem, di konfernasa han de îdea 
kiribû ku hêzên Întîzamî yên rejîma 
Komara Îslamî karîne di heyamê 
kêmtirî salekê de, asta bikaranîna 
madeyên sirker di îranê de ji 700 
tonê, bigîjîne 200 tunê. Wî herwiha 
zêde kir û got ku li îranê bi giştî 1 
milyon û 160 hezar kes tûşî madeyên 
bêhişker hatine û di nava vê hejmarê 
de tenê 40 hezar kes di jêr temenê 
20 saliyê de ne. 

Gotinên bê binyat yên Ehmedî 
Muqedem, di demekê de bû ku 
Ajansa Nûçeyan a "BRNA"yê, 
(Navenda Fermî a Saziya Netewî a 
Ciwanan), ragihand:" Serhejmariyên 
herî nû derheq temenê bengdaran li 
îranê dide xuyakirn ku temenê 
bengdariyê ji 17 saliyê gihîşte 13 
saliyê". 

Her li gora 
pirraniya kesên 


an, 


sirker 


bikar tînin, di navbera 
temenê 18 heya 30 saliyê 
de ne. 

Di rapora han de ku ji 
zarê çavkaniyên haydar 
di Navenda Xebat li dijî 
Madeyên hişber de hatiye 
belavkirin, dibêje: %69 ji 
xelkê bengdar li îranê 
tiryakê bikar tînin, 
hiroîn bi %26'an, di 
pileya duyem de ye û 
heşîş bi %5'an, di pileya 
sêyem de cî girtiye. 

Herwiha di rapora Saziya 
Netewî a Ciwanan de 
hatiye tekezkirin ku pêka 
lêkolînên encambûyî yên 

herî nû asta hezkirina ciwanan bona 
bikaranîna du madeyên nû û pirr 
xeter bi navên kirak û şûşe bi 
awayekî metirsîdar li halê jordeçûnê 
ye. 

Ji aliyekî din ve temenê 
mifahwergirtin ji dermanên şipestayî 
li îranê gellek jêrde hatiye. Di vê 
derbarê de Muhsên Ferîdî, berpirsê 
giştî yê Navenda Piştgîrî ji Xesarên 
Civakî a ser bi Wezareta 
Perwerdehiya îranê, çend mehan 
berî niha ragihand: Pêka lêkolînên ku 
me encam dane, temenê bikaranîna 
dermanên şipestayî ji 15 saliyê 
gîhîştiye 13 saliyê. 

Bengdarî Li îranê Di Temenê 
10 Saliyê De 

Ebulqasim Tosî, berpirsê giştî yê 
Saziya Bextiyarya (Bêhzîstî) 
parêzgeha Sîstan û Belûçistanê di 
hevpeyvîna xwe a tevî rojnameya 
"Hamshahri"yê de, ragihand: %25 ji 
bengdaran li îranê bikaranîna 


ser bi vê rejîmê, qet serhejmariyeke 
rast û cihê baweriyê nexistine ber 
destê xelkê. Lê li gor rapora sala 
2005'an a Saziya Netewên Yekbûyî, 
hejmara mutadan li îrana bin 
desthilata rejîma Komara Îslamî, 
heya 10 milyon kesan hate 
texmînkirin. Herwiha rojnameya "The 
New York Times" jî, vê dawiyê 
derbarê rewşa xirab a bikaranîn û 
kişandina madeyên bêhişber di îranê 
de raoprek nû weşand û eşkere kir 
ku bêtirî 10 milyon bengdar bi tiryak, 
hiroyîn, heşîş, kirak, şûşe û curên din 
ên madeyên sirker di vî welatî de 
hene. 

Gişt karnas, xesarnasên civakî û 
pisporên vî warî, sedema sereke a 
kirîzên weke tûşbûna xelkê bi 
madeyên bêhişker, jodeçûna xizanî, 
fehşa, nexweşiya "HIV"yê, helatina 
mêjiyan, xemokî, xwekujiya û hwd... 
vedigerînin ser bêkariyê li îranê. 

R oja 31'ê Tebaxa 2008'an, 

semînarek li jêr navê 

ferhengnivîsîn di Zimanê 

Kurdî de li hola Komeleya Çandî-Hunerî 
a Merîwanê hate lidarxistin. Di semînarê 
de sedan kes beşdar bûn û heta êvariya 
wê rojê dom kir. Di vê semînarê de 
çendîn kesên şareza û pispor di warê 
ferhengnivîsînê û nirxandina ferhenga 
kurdî de, li pirraniya bajar û herêmên 
Rojhilatê Kurdistanê beşdar bûn. 

Di destpêka xebatên semînarê de, li 
ser navê desteya rêveber a semînarê û 
Komeleya Çandî-Wêjeyî a Merîwanê 
xêrhatina beşdar û mêvanan hate kirin, 
piştre merem û armancên wê semînarê 
hatin şirove û baskirin. 

Di beşa din ya semînarê de, dor gihîşte 
xwendina gotar û mijarên ku ji festîvalê 
re hatine şandin. Di vê beşa programên 
semînarê de, bername bi vî awayî birêve 
çûn. 

Axavtina Mihyedîn Kerîmiyan, 

endamê Girûpa Ferhengnivîsîn a 
Zanîngeha Kurdistanê 
Gotara "lênihêrîneke şiroveyî ji 
Ferhenga Zanîngeha Kurdistanê û rola 
wê di warê ferhengoknivîsîna hemdem 
de", nivîsara Ehmed Ehmediyan ji 
Zanîngeha Azad a Merîwanê. 

Axavtina Macid Merdûx Rohanî, 

êdîtorê Ferhenga Farsî-Kurdî a Zanîngeha 
Kurdistanê. 

Gotara "Rexneya ronveker a 
ferhengnivîsîna Kurdî" nivîsîna Kamran 
Mihemedrehîmî, endamê Lêjneya 


Zanistî a Zimanê Kurdî-Tehran. 

Gotara "Kirîza ramanê, xurbeta 
teknîkê", nivîsîna Riza Şecîî, endamê 
Lêjneya Zanistî a zimanê Kurdî-Tehran. 

Gotara "Ferhengnivîsîna Kurdî li 1970- 
1984'an", nivîsîna Dr. Hîmdad Husên 
Bekir ji Zanîngeha Selahedîn ya Hewlêrê 
ku bi sedema berlêgirtin ji 
beşdarînekirina nivîskar, gotara wî ji aliyê 
kesekî din ve hate xwendin. 

Gotara "Dengên Avestayî di zîndana 
nenivîsînê de", nivîsîna Cefer 
Serîşavayî li bajarê Bîcarê ve. 

Gotara "Dem û geriyan di peyvdana 
Kurdî de", nivîsîna Kawe Kerîmî li 


bajarê Merîwanê ve. 

Programên semînarê yên piştî nîvroyê, 
bi awayê jêrîn birêve çûn: 

Pêşkêşkirina gotara "Pirsgirêkên 
ferhengnivîsîna Kurdî" ku ji aliyê Dr. 
Sebah Reşîd Qadir, mamostayê 
Zanîngeha Selahedînê, hatibû nivîsandin. 

Pêşkêşkirina gotara "Pirsên diyarîkirina 
peyvan di ferhengnivîsîna zimanê Kurdî 
de", ji aliyê Enwer Merîfet li bajarê 
Dîwandere. 

Xwendina gotara "Dîroka ferheng û 
pirsgirêkên ferhengnivîsînê di zimanê 
Kurdî de", ji aliyê Suhêyla Mihemedî li 
bajarê Sine. 

Pêşkêşkirina gotara "Bostan bijareyê 
dixwaze", ji aliyê Mêhdî Senendecî, 
endamê girûpa ferhengnivîsîna 
zanîngeha Kurdistanê. 

Xwendina gotara "Çend têdîtinek 
derheq ferhenga Kurdî" ji aliyê Dr. Talib 
Husên Elî, mamostayê zanîngeha 
Selahedînê, li Hewlêrê hatibû nivîsandin, 
lê seba beşdarnebûna navhatî , gotara 
han ji aliyê kesekî din ve hate 
pêşkêşkirin. 

Di beşa dawîn a semînarê de, 
dormêzek ji bo Ezîz Nasirî, Dr. Hadî 
Muradî, Macid Merdûx Rohanî, 
Hemîd Konepoşî û Reûf Rehnimûn, 

hate lidarxistin. 

Hêjayî gotinê ye ku çendîn kes li 
Başûrê Kurdistanê, bi armanca 
beşdarîkirin di semînara han de, gotarên 
xwe şandibûn, lê seba berlêgirtina rejîma 
Komara Îslamî, wan nekarî di semînarê 
de beşdar bin. 

Pêşmerge 


Her buhosta pêyê xwe lê do 
Şonpêyên min in û 
Gulleyek ya vêketî! 

Har dara mezina bigehiyê û 
Li bin sîbera wê birûnê 


Gorê şehîdekê 


Divêt sirûda 


ey reqîb li ser bixwînî. 

Tiberk 


Li pehnatiya 
Bajêrê ez lê 


Maç û sondên xelkê 
Destên şê*î bûn 
Piştî maçên tlstaran 


Maçên şêxan jî 


Berîveyî bajêrî bûn 


Te bi dehmena kirasê xwe 


Erd di dû xwe ra dimalî 


Dibişavtin û 
Her 


îlhama 


Her ji vê roja te viyayî 
Gevzkanî digel şîrên min bikey 
Mezintirîn sonda te xwe pê zincîr dayî 
Digel dirêje piyasên min 
Kit û ciwanê pê dihate kirin.. 


Kaniya He/bestan 


ADAR JIYAN 
adarjiyan@mynet.com 


AZÎNEYÊN 

PERWERDEHIYÊ 


Tu dinalî 





Çinar 



Bêyî te 







Wek pire çinareka 



Ketiye ber pêlên bayê û 



Tu şîrên min nabînî 



Yan sate wextekê 



Bikeviye ber şaşa komputerê 
Mesrekn bitinê 


Bo min bişînî 





Z ayend, nijad, temen û pîşeyê 
mirov çi dibe bila bibe, bivênevê di 
gellek merhaleyên perwerdehiyê re 
derbas dibe. Destpêka vê 

merhaleyê, malzaroka dayîka mirov e. 

Perwerdehiya ku di malzarokê de dest 
pê dike, hîmê perwerdehiyê ye û tevê 
temenê mirov têkildar dike. Bi vegotineke 
din, baş xerab, her mirovê jîndar di van 
merhaleyan re derbas dibe û perwerde 
dibe. Ji bo wê hewce ye ku azîne, rêgez û 
rê û rêbazên perwerdehiyê baş werin zanîn 
û bikaranîn. Digel ku gellek rê û rêbazên 
perwerdehiyê yên zanistî hebin jî, bi kurtayî 
be jî em dixwazin li ser hîn azîneyên ku 
hemû mirovên perwerdekar eleqedar dike, 
rawestin. 

Divê mirovê/a perwerdekar, aliyê xwe 
yê qels û bi hêz ji hevdû veqetîne û xwe 
baş binase. Divê aliyê xwe yê hêzdar û 
fêdewar derxe pêş; aliyê xwe yê qels bibîne 
û xwe di wê hêlê de hêzdartir bike. 

Divêmirovê/a perwerdekar, di karê xwe 
de bibe kesê/a herî behredar û serkeftî û 
hîndariyên xwe yên cehd û xebatê gurrtir û 
zêdetir bike. Ji bo ku bikaribe bi ser bikeve 
û nêzîkahîtêdan û stratejiya xwe diyar bike, 
divê mijar û babetên xwe zelaltir û 
dahûrandinên xwe xurtir bike. Divê, ji 
hempîşe û pisporên perwerdehiyê sûdê 
wergire û azîneyên wan ji bo xwe wekî 
rêber bibîne. 

Divê mirovê/a perwerdekar, li gorî 
rewşa asayî tevbigere, belê ji rewşên 
awarte û neyinî nepelikîne. Divê, ji bo 
çareserkirina pirsgirêkên heyî bi berpirsiyarî 
tevbigere. Her wiha divê ji bo dîyalog û 
hevdîtinên tekîlî pirsgirêkan guncan û amde 
be. Divê, li dijî azîne û rêbazên qalingirtî û 
paşmayî bertek nîşan bide û li dewsa wê, 
vebijarkên (alternatîfên) erênîtir pêşkêş 
bike. 

Divê mirovê/a perwerdekar, li hember 
hemû kêşe û arîşeyên perwerdehiyê bi sebr 
û tebat tevbigere û azîneyên aqilane û 
zanistî bi kar bîne. Divê li hemberî hemû 
rewşên awarte xweşbîn be û ji bo 
serkeftinên xwe yên mezin jî nefsbiçûktiyê 
bike. 

Divê mirovê/a perwerdekar, ji ber 
serkeftinên xwe yên bêhempa xwe qure 
neke û hêz û hezkirineke mezin bide kesên 
serkeftî û serfiraz. Divê ji ber serfiraziyên 
xwe serbilind be; belê gava ku bi ser neket 
jî divê têkçûnên xwe qebûl bike. Her wiha, 
divê li sedema têkçûnên xwe bigere û çewtî 
û xeletiyên xwe sererast bike û biedilîne. 

Divê mirovê/a perwerdekar, ji bo ku bi 
ser bikeve, biryardar be; bi hewldan û jidil 
bixebite û têbikoşe. Divê rewşa hînbûn û 
hînkirinê baş binirxîne û encameke erênî bi 


dest bixe. Divê xala esasî baş bipeydîne û ji 
bo wê bi biryar be. Û divê di biryara xwe de 
rewşa xwe ya erênî û neyinî li ber çavan 
bigire. 

Divê mirovê/a perwerdekar di pîşe an 
jî qada xwe ya zanînê de xwedî zanîn û 
agahî be; ango pisporê karê xwe be. Divê 
bi cil û bergên xwe, bi gotin û vegotinên 
xwe, bi lêvkirin û axaftinên xwe, bi têkilî û 
danûstandinên xwe her gav bibe mînak. Çi 
di civakê û çi jî di sazî û mezrîngeyên 
perwerdehiyê de dibe, divê bi dilsozî û 
berpirsiyarî û ahengdarî tevbigere. 

Divê mirovê/a perwerdekar, şagirt û 
xwendekarên xwe baş binase û ji bo ku baş 
perwerde bibin hewl bide û ji bo vê yekê bê 
navber û bêdeman têbikoşe. Divê, baş 
bizanibe ku şagirt û suxteyên wî/wê ji çi 
hez dikin (kêfa wan ji çi tiştî re tê) û li gorî 
wê azîneyê zaneyane bi kar bîne. Divê, bi 
berfirehî peydandina asta wan î zanînê bike 
û wan li gorî behreyên wan, arasteyî 
serkeftinê bike. 

Divê mirovê/a perwerdekar, bikaribe rê 
li ber şaşî û xeletiyan bigire û şaşî û 
xeletiyên şagirt û suxteyên xwe bi zimanekî 
nerm sererast bike û biedilîne. Divê, li 
hemberî şagirt an jî xwendekarên xwe 
rêzdar û dilovîn be. Divê li hemberî wan re 
tu carî gotinên çors û nelirê neke. Divê, 
dilawerî û wêrekiyê bide wan û serkeftinên 
wan ji dil û can pîroz bike. 

Divê mirovê/a perwerdekar, şagirtên 
xwe derbarê bûyer û qewmînên rojane yên 
civakî, komelayetî û gerdûnî de agahdar 
bike û wan bûyeran rave û şîrove bike. 
Divê, vegotina xwe kurt, belê ya şagirtên 
xwe berfireh û dûvdirêj bigire. Divê, gotina 
wan nebire û di dawiya axaftina wan de 
spasiyên xwe diyar bike. 

Divê mirovê/a perwerdekar, 
berpirsiyariyê bide şagirtên xwe ku bikaribe 
wan der barê karekî de peywirdar bike. 
Belê divê peywira wan tu carî ne zêdeyî hêz 
û qaweta wan be ku bikaribin karê xwe pêk 
bînin. Divê bizanibe karê wan bi wan bide 
hezkirin ku bikaribe serkeftina wan hêsantir 
bike. 

Divê mirovê/a perwerdekar, ast û 
behreyên şagirtên xwe baş peyidîne û li 
gorî wê awa û şêwaza fêrbûn û hîndekariyê 
bi kar bîne. Divê rê li ber hevrikiya şagirtên 
xwe bigire û her yekî/ê di warekî de( li gorî 
zanîn û behreyên wan) bigihîne û wan 
perwerde bike. 

Bi kurtayî, pêşî divê mirovê/a 
perwerdekar bi xwe baş hatibe 
perwerdekirin û di warê perwerdehiyê de 
pispor û zana be. Heke na, ne dikare xwe û 
ne jî şagirtên xwe ji karesat û babelotên 
demê reha û rizgar bike. 














m Hejmar 95,15’ê îlona 2008 


ÇAND U HUNER 


Agirî 


Dengê Rojava 


Zeviyek Gazîdan a Mele Nûriyê Hesarî 


Besam Mistefa 



M 


ele Nûrî kî ye? 

Navê wî yê bi rastî Mele Ûsiv e. 
Li gundê Hesarê yê ser bi devera 


Kerecosê li Bakûrê Kurdistanê di sala 
1934'an de hatiye ser rûyê dinyayê. Di 
temenê 8 saliya xwe de, li ser destê bavê 
xwe fêrî xwendina Quranê bûye. Di 
xortaniya xwe de, berê xwe dide gundê Til 
Marûf ya girêdayî bajarê Qamişlo û li wir 
xwendina feqetî û oldariyê li dirêjahiya deh 
salan dixwîne heta ku îcaza xwe distîne. 
Piştre, li gellek gundên navçeya Cizîra 
Sûriyeyê Meletiyê dike wekî gundên 
Mehmûdiyê, Cerade, Letîfiyê û Til Husênê. 
Dema temenê wî dibe 30 sal, talênta wî ya 
helbestê berz dibe û ew bêtir bala xwe dide 
ziman û hozana kurdî. Hin berhemên wî li 
ser irûzên hozanê hene digel gellek 
destnivîsên wî yên li ser wêje û helbesta 
kurdî ku hêjî nehatine çapkirin. Ji destpêka 
sala 1967'an de, ew li bajarê Qamişlo 
dirûne, li taxa Qenat-siwêsê. Mele Nûrî 
kitêbxaneyek zindî ye, zimanzanekî mezin e 
û bi zimanên Kurdî û Erebî û Farisî dizane. 
Çend dîwanên wî jî hene, lê piraniya wan 
nehatine çapkirin. Ez dê di vê gotara xwe 
de li ser dîwana wî ya bi sernavê"Zeviyek 
Gazîdan"ê rawestim. 

Zeviyek Gazîdan 

Mele Nûriyê Hesarî yek ji hozanvanên me 
yên kilasîk e. Weke piraniya helbestvanên 
me yên kilasîk yên dinê, ew jî di bin 
bandora mezinên me de maye yên wekî 
Melayê Cizîrî-Ehmedê Xanî-Feqiyê Teyran- 
Pertewê Hekarî-Melayê Bateyî û yên dinê. 

Mele Nûrî bi taybetmendiyeke xuya a di 
warê kûrbûna wî di zimanî de û guhdana wî 
bi dîrok û kelepor û folklora gelî de, dikare 
di nav rêza van navan de ciyê xwe bê dudilî 
bigire: Cegerxwîn, Namî, Tîrêj, Keleş û 
hinên din. 

Zeviyek Gazîdan di nav rûpelên xwe de 
baqek ciwan û rengereng ji helbest û 
hozanên kurdî yên ku bi rîtim û kêşe û 
qafiye hatine hûnandin, vedihewîne. Mele 
Nûrî dîwana xwe diyarî "canê serokê nemir 
Mele Mistefa Barzanî" dike. Zeviyek Gazîdan 
wek aşkera ye ji komek gilî-gazîdankan tête 
hev. Di nav de gazîdankên şînê, gazîdankên 
hîndişî, gazîdankên rewş-welatî, weynetî, 
hêwrî, rabûrî, gazinî, tepling, zor lê hatin, 
hişyarî, her weha ji dîlokên hûrzê yên sivik 
û giran, û çepdest û hilkutana pêk têt. 

Mele Nûrî di warê zimanê Kurdî de behr 
e. Di zimên de kûr çûye û xwe gihandiye 
durr û gewherên zimanê Kurdî yên bela- 
wela û veşartî ji ber rewşa bindestiya dirêj 
ya bi ser gelê Kurd de hatî. Zimanê Mele 
Nûrî di Zeviyek Gazîdan ê de rewan û zelal 
û herikbar e. Ew bi kurdiyeke xurû, paqij û 
çêjder hestên xwe yên cihê cihê derdibire û 
arastey hezkerên hozan û gotina kurdî ya 
resen dike. Taybetmendiyeke Melê ya di 


warê zimên de heye û aşkeraye. Rast e, hin 
wekhevî û dubarekirin di meydana 
hozanvanên me yên kilasîk de heye, lê belê 
Mele Nûrî xwedî nimûşeyek cuda û taybet 
e, ji gencîneyeke peyvên kurdî yên resen û 
watedar û ji ferhenga Xanî û Cizîrî ya 
berfireh û herdem nû, mînanî mircan û 
morîkan, peyv û gotinên xwe yeko yeko 
hildibijêre û li pey hev rêz dike. 

Dilê Melê yê nazik û bi kurpe-kurp her ji 
boy gel û welatê wî, lê dide. Jiyana xwe û 
temenê xwe bi temamî ji zaroktiyê bigire 
heta niha ku gellek yextiyar bûye û bi 
nexweşiyê jî ketiye, di ber doza û çanda û 
hozana gelê xwe de buhurandiye. Dilê wî 
her bi kurdî lêdaye, bi kurdî ramiyaye, bi 
kurdî liviyaye, bi kurdî giriyaye, bi kurdî 
nivîsandiye, bi kurdî jiyaye û dê bi kurdî 
bimire jî. Dev ji hertiştî berdaye û di rêya 
hest û raman û di rêya dilê xweyî saf de 
barkiriye şax û çiyayên welatê xwe, û her 
piştevan û xewnparêzê pêşmerge û 
qehremanên şoreşên kurdî bûye, bi taybet 
şêre bazê çiyayên kurdistanê Barzaniyê 
mezin. 

Mele Nûrî bi xêz û hozanên xwe dengê 
xwe li nav dol û newal û şax û çiyayên 
Kurdistanê belav kiriye; saw û xof xistiye 
dilê dijminan de û aramî û mêranî û wêrekî 
xistiye dilê şervan û têkoşerên Kurd de. 

Mele Nûrî di hemû boneyên netewî de 
milletê xwe bi tenê nehiştiye û weke xortekî 
çardesalî, mil bi mil, bi xort û qîzên kurdan 
re ketiye dîlan û govendan de û mizgîniya 
roja xêrê; roja azadî û serbixweyiyê daye 
law û keçên gelê xwe. 

Di jiyana milletê Kurd de, roja here bi xêr 
û bereket; roja geşbûn û rizgarbûna 
neteweya kurd roja anjî Cejna Newrozê ye. 
Eve jî çîroka vê roja bi xêr û bi mibareke: 

Di demeke kevn de, li welatê bapîrên 
kurdan, padîşahek hebû, navê wî Dehak 
bû. Dehak, keyekî pirr zalim bû. Wî welatê 
kurdan wêran kir. Di gund û bajaran de 
mirov nehiştin. Dehak tu kes ji xwe mezintir 
û di ser xwe re nedidît. Ji kuştin û 
wêrankirinê têr nedibû. Şevekê, Dehak 
xewneke xirab dît. Nîvê şevê, ji ber êşeke 
dijwar ji xewê şiyar bû. Gazî zana û bijîşkên 
li qesrê kir û ji wan re got: 

- Ji ber vê êşa dijwar xew nakeve çavên 
min. Zû ji min re dermanekî peyda bikin; 
yan na ez ê serê we tevan jê bikim! 

Hekim û bijîşkên qesrê, li laşê Dehakî 
mêzandin ew pelandin. Çavên wan li du 
birînên ku li ser her du milên wî bûn ketin. 
Tev bi hev re mat man. Lê Dehak ji ber êşa 
xwe her bi ser wan de dikir qêrîn: 

- Hûn çi bêçare li ser min rawestiyane! Zû 
dermanekî bidin min. Hûn doxtir û bijîjkên 
herî baş û şahreza ne. Ma hûn derman 
peyda nekin dê kî peyda bike? Hekîmekî ji 
wan, dest da ber xwe û got: 


- Heta niha birîneke weha min ne dîtiye û 
ne jî bihîstiye. Lê wa diyare ku mêjiyê teze 
dikare bibe melhema van birînan. 

Dehak ferman da ku her roj mejiyên du 
zarokan bînin, bikin qurbana birînên ser 
milên wî ku bibûn wek du marên qelişî û 
dev vekirî. Bi vî awayî, rojê bi mêjiyên du 
zarokên nûhatî, kulên ser milên Dehak 
dihatin dermankirin. Lê carina zarok ji vê 
belayê dihatin xelaskirin. Zarokên ku 
dihatin xelaskirin li şênaya nedihiştin, 
rêdikirin çiyan, di şikeftan de vedişartin. 

Her ku diçû çiya bi mirovên reviyayî tijî 
dibû. Jiyan di şikeftan de berdewam bû. 

Ava kanî, dar û ber û fêkiyên çiyan têra 
jiyana wan dikir. 

Demeke dirêj derbas bû. Lê kulên ser milên 
Dehak bi hev ve nekeliyan. Agir ji devê 
Dehak dibariya. Tirs ketibû dilê her kesî. 
Dayik û bav, ji tirsa ku kengê dê dor were 
zarokên wan xew nediket çavên wan. Tu 
hêzeke ku tiştekî ji Dehak re bibêje tunebû. 
Ji tirsa zarokên xwe gellek malbatan berê 
xwe dabûn şikeft û çiyayên asê. 

Kawe, kurdekî hesinkar bû. Zarokên wî jî ji 
kulên Dehakî re bûbûn qurban. Kawe ji 
tirsa qurbankirina zarokê xwe yê dawî, 
heval û hogirên xwe yên pêbawer kom kirin 
û ji wan re behsa zulm û zordariya Dehak 
kir. Plana kuştina Dehak ji wan re eşkere 
kir. Her kesî fikir û planên Kawe pejirandin 
û li benda îşareta wî man. Kawe gotibû 
gava ku ez Dehak bikujim, ez ê herim ser 
banê qesra wî agir vêxim. Ku we agir dît, 
bizanin ku min Dehak kuştiye. Kawe, ji 
heval û hogirên xwe re dest bi çêkirina 
çekan kir û bi dizî li wan belav kirin. Ji xwe 
re çakûçekî ku mirov pê hesin dikute, çêkir. 
Gava leşkerên Dehak hatin ku lawê Kawe 
yê dawî jî bibin, Kawe ji leşkeran re got: 

- Hûn herin, ez ê niha, bi destê lawê xwe 
bigirim û bînim. Ez dixwazim ji bo saxiya 
padîşahê xwe lawê xwe bi destê xwe bikim 
qurban û li ber lingên padîşahê xwe 
deynim. Gava leşkeran ev xeber gihandin 
Dehak, kêfa wî hat, şa bû û çavên wî ma li 
riya Kawe. Kawe, çakûçê xwe kir destê 
xwe, lawê xwe girt û berê xwe da qesrê. 
Gava gihîşt ber derî, leşkeran dergeh jê re 
vekir. Kawe, rasterast berê xwe da 
şahnişînê ku text lê vegirtî û Dehak li ser 
rûniştî bû. 

Kawe, nêzî Dehak bû. Bi çengê lawê xwe 
girt û bir li ber piyên wî dirêj kir. Kawe 
çakûçê xwe bilind kir. Lê li şûna ku li serê 
lawê xwe bide, bi hemû hêz û hêla xwe li 
serê Dehakî xist. Taca serê wî gindirî. 

Kawe hilkişiya ser banê qesrê û agirekî 
gurr li wir dada. Dema hogirên Kawe çav li 
êgir ketin, wan jî dest pê kir û êrîş anîn ser 
qesrê, leşker û hevalbendên Dehakyên 
mayî dîl girtin, yên teslîm nebûn jî kuştin. 
Gava gelê li çiyê jî agirê azadiyê dîtin, fêm 

kirin ku plana Kawe bi ser ketiye. Dehak 
hate kuştin û dawiya zordariyê hat. Wan jî 
li ser çiyan agirê azadiyê pêxist. 

Ji wê rojê û bi vir de, her sal, di roja 21-ê 
meha adarê de, gelê Kurd li seranserê 
Kurdistanê derdikeve çol û meydanan û 
cejna xwe pîroz dike. Agirê Kawe, remz û 
nîşaneya serxwebûna kurdan vêdixînin. 

Mele Nûrî bi hatina roja Newrozê re bang li 
qîza Kurd kiriye û jê re dibêje vaye Newroz 
dîsa hat, de were em ji qehrê neyaran, bê 
tirs û pirs, govenda azadiyê bigerînin: 

Qîza ciwan û gulperî 
Şewq û şemala xweserî 
Ger tû dixwazî koçerî 
Mizgîn didim va bû bihar 
Dakev ji wê asê gehê 
Adar giha roja nehê 
Serbest were vê bergehê 
Bê tirs li ber çavê neyar 
Şalûl û bilbil bûne ref 
Hespa cîhan tev kirine kef 
Saz û bilûr û ney û def 
Cerga dikin serxoş û har 
Hozên herdem û hergav hana dide 
gencên gelê xwe ku rabin û tola welatê 
xwe yê bindest û dagirkirî ji dijminan 
bistînin. Û li ser rêya bavûkalên xwe yên 
leheng û mêrxas wekî Rustemê Zal û 
Keyqubad û Keyxsrew û Kaweyê hesinkar 
şûr û mertalên xwe tûj bikin û bidin pey 
pişta neyar û dijminan û Kurdistana delal ji 
nav dest û pencên wan derînin. Mele çend 
tepling û gazîdankên cengî ji bona vê 
mebestê bikar tîne. Ev cure hozan di 
hozana Erebî de jî, nemaze ya kevin de 
ciyekî taybet digire. Bi erebî jê re tê gotin 
şîira "Hemassî" ku li gor şert û mercên wê 
qonaxê ji jiyana gelê ereb, ev helbest weke 
çekekê dihate bikaranîn, gava ku mêran 
radihiştin şûr û çekên xwe û li ber dengê 
tilîliyên jinikan, berbi meydanên şer û ceng 
û mirinê ve bê tirs birê diketin, diçûn. Bê 
guman e ku ev yeka nêzîkatiya gelên 
navçê-rojhilata nêvê-tekez dike. Mele ku 
baş û kûr û dûr bi dîroka gel û welatê xwe 
dizanê, qîz û xortên kurdan qanih dike bi 
rewatiya kirina şerê jiyanê, cenga azahî Ct 
rizgarkirina Kurdistanê. Di teplingên cengî 
de, mirov tê ku dengê şûr û mertalan bike, 
û qîr û hayehoyên şervanên di meydanên 
şerî de bibihîze. Lê ew bi zanebûn vê yekê 
dike dema ku nav û mînakan ji dîroka 
kurdan ya kevin tîne û baweriyeke qayîm li 
bal xwênerî peyde dike. Heye ku li vir were 
gotin ku ev ne dahêneriyeke nû ye, lê belê 
xala giring ewe çawaniya bikaranîna vî 
coreyîji helbestê. Hozanvanê me bi 
hişmendî û aqildarî û bi zanebûneke 
dîrokiya berfireh û bi hesteke netewî ya 
zelal û coşdar û ya rast û dirust, karê xwe 
dibe serî û nameya xyve ya pîrozewer 
digihîne ciyê pêwîst. Û paş ku ew dîroka 
Kurdistanê li ber çavan radixîne û rohn 
dike, berê xwe dide ala şêrîn û rengîn ya 
kurdan. Belê, mirov ji bo ala xwe, xwe didin 
kuştin û dibin qurbanên wê. Al ne parçeyek 
caw yan jî qumaş e. Ew sembol û rûmeta 
milletan e. Milletên bê al weke kesên bê 
nasname ne. Ala milletekî nîşaneya hebûn 
û serfirazî û serxwebûna wî milletî ye. Her 

weha reng û remzên alê derûn û mentalîte 
û serbora milletan nîşan didin. Milletê Kurd 
xwediyê aleke rengîn û pîrozewer e. Cara 
yekê ala rengîn li Komara Kurdistanê ya 
Mehabadê hate hildan û piştî xiyaneta 
Stalînê dîktator û prensîb-firoş, ew weke 
emaneteke giranbuha ji Qazî Mihemmedê 
Pêşewa gihîşte destê Barzaniyê nemir. Piştî 
ku demekê di nav dil û damaran de veşartî 
ma, dîsa roka kurdan hilat û li beşekê 
Kurdistanê her roj li ber ba dibe û tîrêjên 
xwe, şewq û ronahiya xwe dide derdorê û 
asîmanê Kurdistanê dixemilîne. 

Ala rengîn ciyekî xweyî taybet di helbesta 
kurdî ya -eger rast be bêjin- ji destpêka 
çerxê bîstê de hatî nivîsandin de heye. Bi 
taybet di helbestên Cegerxwînî de. Her 
weha, ew di piraniya hozan û stranên 
stranbêjên kurd yên neteweparêz de tête 
pesindan û rêzgirtin. Mele Nûrî ku yextiyarî 
û dewlet û qiral û împerator û sînor û 
pasevanên sînoran -ku mixabin li her alî 
dijmin hene- lê bûne yek û nahêlin ew bi vî 
temenê xweyî mezin çavên xwe bi ala 
rengîn ya berbi asîmanan ve berz û bilind 
kil bike, bi hest û xeyalên xwe ve her roj û 
her gav wê li ber çavên xwe dibîne û di 
kûrahiya dilê xwe de, vedişêre. 

Mele gazîdankek cengî (çepdest) terxanî 
alê dike û di bin navê-Ala Kurdistan-de 
weha kela dilê xwe dirêjê: 

Hey gul geşa serfîraz hey rohniya 
şevreşa 

Hey dîlbera pir niyaz hey xatûna 
dilxweşa 

Hey hêvîdara welat dermankere bê 
heşa 

Bûka welatê mezin her cihê germ û 
qeşa 

Gewr û sor, kesk û zer çar ji rengê tene 
Xweş tû ala minî Kurd li bendê tene 

Şabaş tû ala minî tiwî ser û sermiyan 

Bo te em gorî dikin xwîn û guman û 
giyan 

Çaxê bibî ceng û şer em dê bavêjin jiyan 

Bo te em dê bimrênin zarok û bav û 
diyan 

Gewr û sor, kesk û zer çar ji rengê tene 
Xweş tû ala minî Kurd li bendê tene 

Binya te tev leşkerin pirke tû kêf û 
hewat 

Kurd va ji ter aniye sed gewher û sed 
xelat 

Tû çêke xweş baweşîn hewar ji bona te 


mirina wî dirame. Gelo ev hemû çima? Ev 
mirovên wisa xweşik û geşik çima vê kedê 
dikin û cîhanê rû bi rû ava dikin û ji hevdû 
hez dikin û di dawiya bê mefer de yek bi 
yek dimirin, dibin hestî û xwelî û tevlî axa 
xwe ya pêşîn dibin, diçin. Gelo li paş mirinê 
çi heye? Erê mirin bi xwe çiye? Mirov çine? 
Jiyan çiye? Jiyan xewneke, lê xewn çine? 
Welat û bajar û gund û parzemîn çine? Roj 
çiye? Şev çine? Hezkirin çiye? Mêr û jin çi 
ne.Çima mirov tên dinyayê, çima diçin? 

Mele Nûrî bi van pirs û pirsgirêkan ve 
mijûle û çeka wî -nemaze ewa niha hev 
dikare biaxive-her pênûsa wî ye. Roj derbas 
nabe ku Mele Nûrî ne ramê û ne nivîse, lê 
niha ew ketiye taya mirinê de, wek her 
mirovekî tirsa wî jî ji mirinê heye, ji ber ku 
mirin em hemû jî jê ditirsin, ji ber ku mirov 
ji tiştê ku bi wan nizane û tênagihe ditirse, 
lê hertişt li alîkî û mirin li alîkî dine. Sosrete, 
çîrok hemû bi vegera kesekî ji mirinê 
çareser dibe, lê belê kes ji mirinê 
venegeriyaye û dê venegere jî. Derdê 
mirinê dijwar e û kes nizanê wê çi bike û 
çawa û kengî were, lê kes ji mirinê nafilite. 
Mirin evîndaran ji hev dûr dixîne û mirovan 
di bin baskên xwe de wenda dike. Melê 
dike û nake tiştekî ji vê sosreta hanê fêm 
nake, radibe radihêje pênûsa xwe û kesera 
dilê xwe li ser rûyê kaxezên sipî rêj dike: 

Hey wax ji derdê mirinê ez pê nizanim 
wê çikî 

Ev bê dila pir ijdehar Bo çî me dê 
winda bikî 

Qîza ji ber xortan dibî axîn ji dil der 

nakevin 

Îdî nema peyvê dikin mîna kesê kû 
bê devin 

Geh bav diçî geh dê diçî zaro dimînin 
bê xwedî 

Îdî nema ew têr dixun lewra dikin 

tirs û fedî 

Hey mirinê ka min çi dî kû ez ji 
cîhanê herim 

Qey tê bihêlî carekê pey mirinê 

ez vegerim 

Na! Kes ji mirinê dê venegere, lê belê 
Melê gellek tişt dîtine di cîhanê de, lê belê 
mebesta wî dîtina dewleta kurdaye û ala 
wanî ser fîraz.... 

Xwezya berî ez bimirim peyda kirba min 
derman 

Ew bû kû min bidîta bûye dewlet 
Kurdistan 


hat 

Şewqê ti bavêje ber bajar û gund û kelat 
Gewr û sor, kesk û zer çar ji rengê tene 
Xweş tû ala minî Kurd li bendê tene 
Bi îlm, zanîn û marîfeta xwe, Mele Nûrî li 
ber aliyê netewî tenê jî nasekine, lê belê 
ew weke mirovekî-nemaze şaîrekî bala xwe 
dide hemû aliyên jiyana mirov û xurist û 
pirsên mezin yên jiyanê wekî giyan û roj û 
şev û bi taybet jî mirin, van jî di gazîdankên 
hîndişî de bikar tîne. Mirov dikare wan 
helbestan di nav helbestên felsefî yên herî 
xweş û watedar di wêjeya kurdî ya sedsala 
buhurî de bihijmêre. Ew tu gumanê di dilê 
mirovî de nahêle ku zimanê Kurdî dikare bi 
hêsanî -ji ber dewlemendî û berfirehiya vî 
zimanî-bibe zimanê fikr û felsefeyê. Mele bi 
kûrahî li ser rewşa mirov û jiyan û piştre 


Leşker çêkin bezrînê li Barzan û li Batman 
Xuyabî ala rengîn li ber derya Loristan 
Zînim tînim dibînim ber çavê xwe 
Kurdistan 

Dîn û bê hiş dimînim ji av û bax û 
bustan. 

Bi van xewnan, di yextiyariya xwe de 
Mele Nûrî her şev serê xwe datîne û radizê. 
Gelo li vî beşê me yê azad-başûr-ma ne 
hêjaye em hin xewnên Mele Nûrî û kesên 
wek wî bicî bînin û jê re temamiya nivîsên 
wî di çend cildan de ji reşahiyê derxênin 
ber ronahiya ku dişibe roja ku ciyê xwe di 
alaya kurdan de girtiye??? Gelo ev al dê li 
xwediyên xwe, xwedî derkeve... 

Li Rojhilatê Kurdistanê Lehiyê Jiyana 3 Kesan Stand 

Di encama barîna xurt a baranê li piraniya gund û bajarên 
Rojhilatê Kurdistanê de û rabûna lehiyê, 3 kesan jiyana xwe ji dest 
da û zirar û xisarên zaf gihîştin welatiyan. 

Barîna tund a baranê di rojên 10-11'ê îlona 2008'an û rabûna 
lehiyê jiyana xelkê li bajarên Urmiyê, Mehabad, Selmas, 
Pîranşar, Jikab, Xoy, Bokan, Serdeşt û çend bajar û deverên 
Parêzgeha îlamê rastî pirsgirêk û dijwariyan kiriye. Li Selmasê kesek 
û li Pîranşarê 2 kes bi sedema lêmiştê mirin, xisar û xizaniyên zaf 
gihîşte gundan û avahiyên bajaran û gellek malatê xelkê ji nav çû. 
Her wiha rêya navbera gund û bajaran jî rastî astengan hat. Li 
Urmiyê lehî bû sedem ku ava vexwarina bajar heta 24 seetan şêlû 
bibe û bi tankeran av ji bo^welatiyan dihat parvekirin. îdare û 
organên têkildar ên Komara Îslamî tu hewlek bona alîkarîkirin bi 
xelkê û qerebûkirina xisar û ziyanên welatiyan nedaye û jiyan li 
xelkê dijwar bûye. 


Zêdebûna Nifûsa Japoniyan Ku Temenê 
Wan Bêtirî 100 Sala Ye 

Serhejmariya herî nû xuya dikin 
ku niha hejmara Japoniyên ku 
temenê wan zêdetirî 100 sala ye, 
bêtirî 36 hezar kesan e. Bi vê yekê 
Japoniyan rekorda cîhanê şikandin. 

Di sala borî de, li Japonê 4 hezar 
kes ji kesên temendirêj ên jorî 100 
salan re zêde bûne. Beşeke mezin 
ji kesên han jin in. Di nava welatên 
cîhanê de herî zêde Japonî bi 

jiyanê hêvîdar in.. 

Heta dawiya meha îlona 2008'an, hejmara jinên Japonî ên ku 
temenê wan ji 100 salan derbaz bûye, bo cara yekemîn ji 31 
hezar kesan bihurî, çavnihêrî tê kirin heta sala 2050'an, hejmara 
Japoniyan ku temenê wan bêtirî 100 sala ye, bigihîje 1 milyon 
kesî. Hêvîdarbûn bi jiyanê merca bingehîn a temendirêjiyê ye. 

Rojnameya "MIDDLE EASTTIMES": 

“RENGE DIDAWÎYA ÎSAL DE 
ÊRÎŞÎ SER ÎRAN BÊ KÎRÎN” 


MIDDLE EAST TIMES 


Rojnameya "MIDDLE EAST TIMES", Çapa Îngilîstanê roja 
yekşem, 14'ê îlona 2008'an, nivîsand: renge di navbera meha 
Çiriya Paşîn heta Çileya Pêşîn de, Îsraîl êrîşê bo ser îranê bike. 
Ji ber ku îran gefek li dijî tenahiya wî welatî ye. 

Vê rojnameyê nivîsî ye, heke rejîma Tehranê bernameyên 
xwe ên Etomî bidomîne, Îsraîl di navbera Çiriya^ Paşîn a îsal û 
Çileya Pêşîn a sala tê de dê êrîşa leşkerî bike ser îranê. 

"MIDDLE EAST TIMES"ê nivîsand, yek ji wan kesên ku bi 
piştrastî di vê derheqê de diaxive, Nîkola Sarkozî, Serok Komarê 
Fransayê ye ku di gera xwe a vê dawiyê de ji bo Sûriyê, hişyarî 
da rejîma Tehranê ku heke xebatên xwe ên navikî bidomîne, dê 
rastî xeter û gefa êrîşa leşkerî a Îsraîlê bihê. 


Rêxistina Tenduristiya Cîhanî: 

“Ne Wehkeviyên Civakî, Sedema 
Mirina Mirovan” 

Rêxistina Tenduristiya Cîhanî 
lêkolîna xwe ya herî nû derbarê 
mirinên ji ber ne wekheviyên civakî 
weşand. Serbarê vê yekê ku 
dewlemendbûn di serdemê 
cîhanîbûnê de pêşde çûye, xurt 
bûye, lê valahiya navbera xizan û 

dewlemendan di van salên dawiyê de du qat zêde bûye. 

Ev rapora Rêxistina Tenduristiya Cîhanî roja 28'ê Tebaxê hate 
weşandin û li gor rapora han, ne wekheviyên civakî, sedema herî 
zêde a mirin û gorîbûna mirovan di asta cîhanê de ye. 

Di raporê de hatiye destnîşankirin, serhejmariya herî xirab, li 
welatên di halê geşekirinê de ye. Bo nimûne, li welatê Nîcerê (li 
Afrîqaya Rojava) ji her 4 zarokan, yek berî gihîştin bi temenê 5 
saliyê dimire. 

774 Milyon Nexwendewar Di Cîhanê De 

Sekreterê Giştî yê Rêxistina Neteweyên 
Yekbûyî di peyamekê de bi henceta 8'ê 
îlona 2008'an, Roja Navneteweyî ya 
Xwendewariyê got: Ji bo xwendewarkirina 
774 milyon nexwendewaran di cîhanê de, 
dê hewcedariya me bi siyasetên baş 
pênasekirî û sermayedanîna berfirehtir 
hebe. Ban Kî Mon di peyama xwe de 
destnîşan dike ku ji her 5 kesên kal û 
temenjor kesek nexwendewar e. Wî got: Vê gavê 75 milyon zarok 
naçin xwendingehê û bi milyonan ciwan ji ber bidestnexistina 
dahateke normal ji xwendinê ku bona jiyana civakî hewce ye, 
dest ji xwendinê ber didin. 

Sekreterê Giştî yê NY dibêje: îsal mijara Roja Navneteweyî a 
Xwendewariyê, "Xwendewarî û Tendurustî" ye ku li ser 
pêwendiyên van du mijaran tekezê tê kirin. Nexwendewariyê 
bandoreke rasterast li ser tendurustiyê heye. Nexwendewarî dibe 
asteng ku xelk nekare destûra nivîsandî a ser dermanan bixwînin 
û her wiha bi wê wateyê ye ku xelk bi kêmî derbarê (HIV), 
Malarya û nexweşiyên din ên bi xeter haydar bibin û bizanin. 
































